Egynapos szünet után visszatér a tél
Szerdán még túlnyomóan napos időre számíthatunk, csütörtökre viszont ismét veszélyjelzést adtak ki.
Szerdán délelőtt a Tiszántúlon is csökken a felhőzet, napközben csak a Tiszához közeli területeken lehet némileg felhősebb az ég.  Csapadék sehol sem valószínű. Az északnyugati szelet élénk lökések kísérhetik. A legmagasabb nappali hőmérséklet 3 és 8 fok között alakul. Késő estére +1, -3 fok közé hűlhet le a levegő – írja a Kiderül.hu. 

Csütörtökön fokozatosan mindenütt megvastagszik a felhőzet és szórványosan valószínű csapadék: nyugaton eső, keleten-északkeleten havazás, havas eső, majd ott is eső. Helyenként ónos eső is lehet, ezért az Országos Meteorológiai Szolgálat hét megyére adott ki veszélyjelzést, elsőfokú (citromsárga) figyelmeztetést.

A déli-délkeleti szél időnként csütörtökön megélénkül.
Éjszaka 0 és -5, napközben 1 és 7 fok között alakul a hőmérséklet.

Pénteken is marad az erősen felhős, borult ég. Több helyen valószínű eső, zápor, északkeleten néhol havazás, esetleg ónos eső.
A délnyugati szél időnként megélénkül. A legalacsonyabb éjszakai hőmérséklet -2 és +3, a legmagasabb nappali hőmérséklet többnyire 5 és 11 fok között alakul, de északkeleten csak 2, 5 fokig melegszik fel a levegő.

Kiemelt fotó: Bielik István / 24.hu
Belföld